1.

Bilag II affattes således: a) I artikel 1 erstattes definitionerne af »betalingsmodtager« og »betaler« af følgende: »— »betalingsmodtager«: — bortset fra hvor dette begreb anvendes i artikel 39 i dette bilag — en TARGET2 deltager, hvis PM-konto bliver krediteret som resultat af, at en betalingsordre afvikles — »betaler«: — bortset fra hvor dette begreb anvendes i artikel 39 i dette bilag — en TARGET2 deltager, hvis PM-konto bliver debiteret som resultat af, at en betalingsordre afvikles«. b) Artikel 8, stk. 4, litra c), erstattes af følgende: »c) en sådan deltagelse efter [indsæt centralbankens navn]s bedømmelse ville udgøre en fare for den overordnede stabilitet, soliditet og sikkerhed i TARGET2-[indsæt centralbank/landereference] eller noget andet TARGET2 delsystem, eller for [indsæt centralbankens navn]s udførelse af sine opgaver, som disse er beskrevet i [henvisning til relevant national lovgivning] og statutten for Det Europæiske System af Centralbanker og Den Europæiske Centralbank, eller som af forsigtighedshensyn udgør risici.« c) Artikel 34, stk. 2, litra e), erstattes af følgende: »e) nogen anden deltagerrelateret hændelse indtræffer, som efter [indsæt centralbankens navn]s bedømmelse ville udgøre en fare for den overordnede stabilitet, soliditet og sikkerhed i TARGET2-[indsæt centralbank/landereference], eller noget andet TARGET2 delsystem, eller for [indsæt centralbankens navn]s udførelse af sine opgaver, som disse er beskrevet i [henvisning til relevant lovgivning] og statutten for Det Europæiske System af Centralbanker og Den Europæiske Centralbank, eller som af forsigtighedshensyn udgør risici, og/eller.« d) Artikel 39 ændres således: i) titlen »Personbeskyttelse, forebyggelse af hvidvaskning og hermed forbundne forhold« erstattes af »Personbeskyttelse, forebyggelse af hvidvaskning, administrative eller restriktive foranstaltninger og hermed forbundne forhold« ii) som stk. 3 indsættes: »3. Deltagere skal i deres egenskab af leverandører af betalingstjenester for en betaler eller betalingsmodtager overholde alle krav, som hidrører fra administrative eller restriktive foranstaltninger i henhold til artikel 75 eller artikel 215 i traktaten om Den Europæiske Unions funktionsmåde, herunder for så vidt angår meddelelse og/eller opnåelse af godkendelse fra en kompetent myndighed med hensyn til behandling af transaktioner. Tilsvarende gælder at: a) når [indsæt centralbankens navn] er leverandør af betalingstjenester for en deltager, som er betaler: i) skal deltageren give den påkrævede meddelelse eller opnå godkendelse på vegne af den centralbank, som først og fremmest skal give meddelelse eller opnå godkendelse, og skal forsyne [indsæt centralbankens navn] med dokumentation for, at meddelelse er givet eller godkendelse er opnået ii) deltageren indfører ikke kreditoverførselsordrer i TARGET2, før denne har modtaget bekræftelse fra [indsæt centralbankens navn] om, at den påkrævede meddelelse er blevet givet, eller at godkendelse er opnået af eller på vegne af betalingsmodtagerens leverandør af betalingstjenester b) når [indsæt centralbankens navn] er leverandør af betalingstjenester for en deltager, som er betalingsmodtager, skal deltageren give den påkrævede meddelelse eller opnå godkendelse på vegne af den centralbank, som først og fremmest skal give meddelelse eller opnå godkendelse, og skal forsyne [indsæt centralbankens navn] med dokumentation for, at meddelelse er givet eller godkendelse er opnået. I dette stykke har begreberne »leverandør af betalingstjenester«, »betaler« og »betalingsmodtager« samme betydning som i de gældende administrative eller restriktive foranstaltninger.«